สถานการณ์น้ำท่วมในพื้นที่ อ.เมืองปทุมธานี ยังวิกฤต
สถานการณ์น้ำท่วมวันนี้ พื้นที่ต้องจับตามองเป็นพิเศษ คงจะเป็นที่จังหวัดปทุมธานี แม้ว่าในช่วงเช้าจะมีข่าวดีว่าเจ้าหน้าที่สามารถซ่อมแซมประตูระบายน้ำบ้านพร้าว ตำบลบ้านปทุม อำเภอสามโคก ได้แล้ว แต่ช่วงเย็นที่ผ่านมาดูเหมือนสถานการณ์ในพื้นที่อำเภอเมืองปทุมธานีจะวิกฤตเนื่องจากระดับน้ำที่สูงขึ้น ส่วนที่จังหวัดนครปฐมได้รับผลกระทบจากภาวะฝนตก และน้ำทะเลหนุนแล้วบ้านเรือนในพื้นที่หมู่ 3 ริมแม่น้ำท่าจีน อำเภอนครไชยศรี จังหวัดนครปฐม เริ่มได้รับผลกระทบจากปริมาณฝนที่ตกต่อเนื่อง และภาวะน้ำทะเลหนุน ทำให้น้ำท่วมสูง 50 -70 เซนติเมตร ทำให้ประชาชนบางครอบครัวต้องไปอยู่บนศาลาวัดในพื้นที่ใกล้เคียง โดยเฉพาะในช่วงที่น้ำทะเลหนุนสูงตั้งแต่เวลา 15.00 น. ถึงเวลาประมาณ 4.00 น.ส่วนที่จังหวัดสมุทรปราการ บ้านเรือนที่อยู่ติดคลองหลุมลำกว่า 80 หลัง ในตำบลศรีษะจรเข้น้อย อำเภอบางเสาธง เริ่มถูกน้ำท่วมแล้ว หลังระดับน้ำในคลองสูงจากคันกั้นน้ำ ราว 50 เซนติเมตร ซึ่งผู้ว่าราชการจังหวัดสมุทรปราการสั่งตรวจสอบการขุดลอกคลอง เพื่อเตรียมรับมวลน้ำที่จะไหลผ่านพื้นที่สมุทรปราการ พร้อมเตรียมขุดลอกคลองหลุมลำ เพิ่มอีก 1 สาย จากเดิม 5 สาย เพื่อเร่งระบายน้ำที่ล้นตลิ่งอยู่ในขณะนี้ขณะที่พื้นที่วิกฤตวันนี้อยู่ที่จังหวัดปทุมธานี แม้ช่วงเช้าเจ้าหน้าที่สามารถซ่อมแซมประตูระบายน้ำบ้านพร้าว ตำบลบ้านปทุม อำเภอสามโคก ได้แล้ว แต่ช่วงเย็นที่ผ่านมาดูเหมือนสถานการณ์ในพื้นที่อำเภอเมืองปทุมธานีจะวิกฤตเนื่องจากระดับน้ำที่สูงขึ้น
 สถานการณ์ในพื้นที่อำเภอเมืองปทุมธานีจะวิกฤตเนื่องจากระดับน้ำที่สูงขึ้น แม้ว่าเจ้าหน้าที่สามารถซ่อมแซมประตูระบายน้ำบ้านพร้าว ตำบลบ้านปทุม อำเภอสามโคก ได้แล้ว
น้ำท่วม,ปทุมธานี,ประตูระบายน้ำ,วิกฤต